CELEX: 32015D2189
Language: da
Date: 2015-11-25 00:00:00
Title: Kommissionens gennemførelsesafgørelse (EU, Euratom) 2015/2189 af 25. november 2015 om bemyndigelse af Spanien til ved beregningen af grundlaget for de egne momsindtægter at fritage visse kategorier af transaktioner (meddelt under nummer C(2015) 8179)

27.11.2015   
            
            
               DA
            
            
               Den Europæiske Unions Tidende
            
            
               L 312/23
            
         KOMMISSIONENS GENNEMFØRELSESAFGØRELSE (EU, Euratom) 2015/2189
   af 25. november 2015
   om bemyndigelse af Spanien til ved beregningen af grundlaget for de egne momsindtægter at fritage visse kategorier af transaktioner
   
      
         (meddelt under nummer C(2015) 8179)
      
   
   (Kun den spanske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, første led,
   efter høring af Det Rådgivende Udvalg for Egne Indtægter, og
   ud fra følgende betragtninger:
   
               (1)
            
            
               I henhold til artikel 376 i Rådets direktiv 2006/112/EF (2) kan Spanien fortsætte med at fritage de ydelser leveret af forfattere, der er anført i bilag X, del B, nr. 2), samt de transaktioner, der er anført i bilag X, del B, nr. 11) og 12), på de betingelser, der var gældende i medlemsstaten den 1. januar 1993. Disse transaktioner skal tages med i beregningen af grundlaget for de egne momsindtægter.
            
         
               (2)
            
            
               Spanien har anmodet om bemyndigelse til at fritage ydelser leveret af forfattere, da det er ude af stand til at foretage en nøjagtig beregning af grundlaget for de egne momsindtægter for transaktioner, der er anført i bilag X, del B, nr. 2, i direktiv 2006/112/EF. En sådan beregning vil kunne medføre en uberettiget administrativ byrde set i forhold til virkningerne af disse transaktioner for Spaniens samlede momsindtægtsgrundlag. Spanien bør derfor bemyndiges til at fritage ydelser leveret af forfattere.
            
         
               (3)
            
            
               Af hensyn til gennemsigtigheden og retssikkerheden er det hensigtsmæssigt at begrænse bemyndigelsens gyldighed tidsmæssigt —
            
         VEDTAGET DENNE AFGØRELSE:
   Artikel 1
   Med henblik på beregning af grundlaget for de egne momsindtægter fra den 1. januar 2015 til den 31. december 2019 bemyndiges Spanien til at fritage de transaktioner, der er anført i bilag X, del B, nr. 2) (forfattere) til direktiv 2006/112/EF.
   Artikel 2
   Denne afgørelse er rettet til Kongeriget Spanien.
   
      Udfærdiget i Bruxelles, den 25. november 2015.
      
         
            På Kommissionens vegne
         
         Kristalina GEORGIEVA
         
            Næstformand
         
      
   
   
      (1)  EFT L 155 af 7.6.1989, s. 9.
   
      (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).